S-436/2006

Mál þetta er höfðað af sýslumanninum í Borgarnesi með ákæru 28. desember 2006 á hendur ákærða, B-kk-þgf J-kk-þgf, ... Varmalandsskóla í Borgarbyggð. Málið var dómtekið 20. febrúar 2006.

Í ákæruskjali er ákærða gefin að sök eftirtalin „fíkniefna- og vopnalagabrot sem hér greinir, framin árið 2006:

I.

Með því að hafa að bænum Sólbakka í Borgarbyggð, þann 17. mars, haft í vörslum sínum 11,31 gr af hassi, 6,91 gr af tóbaksblönduðu kannabisefni, 0,07 gr af amfetamíni og 17,45 gr af maríhúana, en lögrelgan fann efnin við húsleit í íbúðarhúsi ákærða, og einnig að hafa haft í vörslum sínum 342,38 gr af kannabislaufum er lögreglan fann við fyrrgreinda húsleit falið í blikkhólki í bifreiðargeymslu ákærða.

Telst þetta varða við 2. gr., sbr. 4., 5. og 6. gr. laga um ávana- og fíkniefni, nr. 65/1974, sbr. lög nr. 13/1985 og lög nr. 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Með því að hafa haft í vörslum sínum, þann 17. mars, að bænum Sólbakka í Borgarbyggð, án þess að hafa öðlast gilt skotvopnaleyfi og án þess að tryggja viðeigandi vörslur, óskráðan riffil af gerðinni Mosin, framleiðslunúmer 37857, en riffillinn fannst við húsleit lögreglu óvarinn bak við plötu upp við vegg í bifreiðageymslu ákærða.

Telst þetta varða við 12. gr. og 23. gr., sbr. 36. gr. vopnalaga, nr. 16/1998, og 33. gr., sbr. 59. gr. reglugerðar, nr. 787/1998.

III.

Með því að hafa haft í vörslum sínum, þann 25. apríl, 49,44 gr. og 1,19 gr af tóbaksblönduðu kannabisefni, en lögreglan fann efnið við leit í bifreið ákærða og einnig að hafa haft í vörslum sínum sama dag, 2,22 gr af tóbaksblönduðu kannabisefni, en lögreglan fann efnið við húsleit á heimili ákærða að Sólbakka í Borgarbyggð.

Telst þetta varða við 2. gr., sbr. 4., 5. og 6. gr. laga um ávana- og fíkniefni, nr. 65/1974, sbr. lög nr. 13/1985 og lög nr. 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar. Einnig er krafist upptöku sem hér greinir:

1. Ákærði sæti upptöku á 11,31 gr af hassi, 6,91 gr af tóbaksblönduðu kannabisefni, 0,07 gr af amfetamíni, 17,45 gr af maríhúana og 342,38 gr af kannabislaufum, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, en lögreglan lagði hald á efnin við fyrrgreinda húsleit þann 17. mars.

2. Ákærði sæti upptöku á 49,44 gr af hassi og 2,22 gr af tóbaksblönduðu kannabisefni, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, en lögreglan lagði hald á efnin við fyrrgreinda húsleit þann 25. apríl.

3. Ákærði sæti upptöku á einum riffli af gerðinni Mosin, framleiðslunúmer 37857, skv. 37. gr., sbr. 2. mgr. 2. gr. laga nr. 16/1998, en lögreglan lagði hald á hann við fyrrgreinda húsleit þann 17. mars.

Málið er einnig höfðað með ákæru 5. febrúar 2007 sem sýslumaðurinn í Borgarnesi gaf út á hendur ákærða. Í því ákæruskjali er ákærða gefið að sök eftirfarandi:

„... fíkniefnabrot með því að hafa, þann 7. desember 2006, haft í vörslum sínum að bænum Sólabakka í Borgarbyggð 2.92 gr af tóbaksblönduðu kannabisefni, 4,30 gr af hassi og 0,37 gr af amfetamíni er fundust í svefnherbergjum hússins og 14,54 gr af hassi er fundust í bílageymslu við húsið og sama dag haft í vörslum sínum 0,66 gr af tóbaksblönduðu kannabisefni er lögreglan fann við leit í bifreiðinni KV-765 er ákærði hafið í vörslu sinni.

Telst þetta varða við 2. gr., sbr. 4., 5. og 6. gr. laga um ávana- og fíkniefni, nr. 65/1974, sbr. lög nr. 13/1985 og lög nr. 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar. Einnig er krafist upptöku sem hér greinir:

1. Ákærði sæti upptöku á 2,92 gr af tóbaksblönduðu kannabisefni, 4,30 gr af hassi, 0,37 gr af amfetamíni, 14,54 gr af hassi og 0,66 gr af tóbaksblönduðu kannabisefni skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, en lögreglan lagði hald á efnin við fyrrgreinda húsleit og leit í bifreið ákærða.

2. Ákærði sæti upptökuá 163 stk. af 79 mm riffilskotum af gerðinni Eley, 3 stk. af 70 mm riffilskotum af gerðinni Flecchi, 2 stk. af riffilskotum af gerðinni Express, einu riffilskoti af gerðinni SBP og einu af gerðinni Gordon, 19 stk. af 76 mm riffilskotum af gerðinni Gordon, 33 stk. af 70 mm riffilskotum af gerðinni Remmington og 18 stk. af haglaskotum af gerðinni Norma skv. 37. gr. laga nr. 16/1998, en lögregla lagði hald á þessa muni við fyrrnefnda húsleit.“

Ákærði hefur skýlaust játað að hafa framið öll þau brot sem honum eru gefin að sök í ákærum málsins og er játning hans studd sakargögnum. Eru því efni til að leggja dóm á málið samkvæmt 125. gr. laga um meðferð opinberra mála, nr. 19/1991. Samkvæmt þessu verður ákærði sakfelldur fyrir brotin, sem réttilega eru færð til refsiákvæða í ákærum.

Samkvæmt sakavottorði hefur ákærði frá árinu 1997 hlotið fimm dóma og gengist undir tvær lögreglustjórasáttir vegna brota á almennum hegningarlögum, umferðarlögum, vopnalögum og lögum um ávana- og fíkniefni. Síðast hlaut ákærði dóm 3. maí 2006 fyrir brot gegn vopnalögum og lögum um ávana- og fíkniefni. Var refsing ákveðin fangelsi í 45 daga skilorðsbundið í 3 ár. Þar á undan hlaut ákærði dóm 8. júní 2000 fyrir brot gegn lögum um ávana- og fíkniefni og var refsing ákveðin 100.000 króna sekt.

Með brotum þeim sem ákærði hefur verið sakfelldur fyrir samkvæmt ákæru 5. febrúar 2007 rauf hann skilorð dómsins frá 3. maí 2006. Brot sem ákærði hefur verið sakfelldur fyrir samkvæmt ákæru 28. desember 2006 voru hins vegar framin fyrir uppsögu skilorðsdómsins. Samkvæmt 60. gr. almennra hegningarlaga ber að taka upp skilorðsdóminn og dæma með í máli þessu og gera ákærða refsingu í einu lagi eftir reglum 77. og 78. gr. almennra hegningarlaga. Að þessu gættu þykir refsing ákærða hæfilega ákveðin fangelsi í 3 mánuði en rétt þykir að fresta fullnustu refsingarinnar og falli hún niður að þremur árum liðnum frá uppkvaðningu dómsins haldi ákærði almennt skilorð 57. gr. almennra hegningarlaga, sbr. lög nr. 22/1955.

Þá verður fallist á upptökukröfu ákæruvaldsins samkvæmt þeim lagaákvæðum sem vísað er til í ákæru, eins og nánar er rakið í dómsorði.

Loks verður ákærði dæmdur til að greiða þóknun verjanda síns, sem þykir hæfilega ákveðin að meðtöldum virðisaukaskatti, svo sem í dómsorði greinir. Annar sakarkostnaður hefur ekki fallið til vegna rannsóknar og reksturs málsins.

B-kk-nf B-kk-nf, héraðsdómari, kveður upp dóm þennan, en uppsaga dómsins hefur dregist lítillega vegna embættisanna dómarans.

D Ó M S O R Ð:

Ákærði, B-kk-nf J-kk-nf, sæti fangelsi í 3 mánuði en fresta skal fullnustu refsingarinnar og falli hún niður að liðnum þremur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Ákærði greiði þóknun skipaðs verjanda síns S-kk-ef A-kk-ef S-kk-ef, hæstaréttarlögmanns, 149.400 krónur.

Ákærði sæti upptöku á 0,44 g af amfetamíni, 79,59 g af hassi, 12,71 g af tóbaksblönduðu kannabisefni, 17,45 g af maríhúana og 342,38 g af kannabislaufum. Einnig sæti ákærði upptöku á riffli og samtals 222 riffilskotum og 18 haglaskotum

B-kk-nf B-kk-nf